ai4bharat/Pralekha huggingface dataset:
وزارت آیوش
آئی ایم پی سی ایل کی طرف سے آیوش کی وزارت کو 1.5 کروڑ سے زیادہ کے منافع کے حصے کی ادائیگی
انڈین میڈیسن فارماسیوٹیکل کارپوریشن  نےجو حکومت ہند کی آیوش کی وزارت کے تحت ایک مرکزی پبلک سیکٹر انٹرپرائز  ہے، اپنے اسٹیک ہولڈروں – آیوش کی وزارت اور اتراکھنڈ کی حکومت کو منافع میں سے 1.65 کروڑ روپے ادا کرنے کا اعلان کیاہے۔ منافع کی یہ رقم ایک چیک کی شکل میں آیوش کے وزیر جناب سربانند سونووال کو آج آیوش بھون میں منعقدہ ایک تقریب میں سونپی گئی۔
اس حقیقت کو تسلیم کرتے ہوئے کہ آئی ایم پی سی ایل ایک منی رتن کمپنی ہے وزیر موصوف نے کہا کہ ادویات کے آیوش نظام کو دنیا بھر میں تسلیم کیا جا رہا ہے اور مارکیٹ کا دائرہ بھی اضافہ پذیر ہے۔ آئی ایم پی سی ایل نے ٹیکس کے بعد منافع پر 15 فیصد ڈیویڈنڈ ادا کیا ہے جو کہ 1.66 کروڑ روپے بنتا ہے۔ منافع کا تناسب 1.63 کروڑ روپے برائے حکومت ہند ہے اور میسرزکماؤن منڈل وکاس نگم لمیٹڈ کیلئے 3 لاکھ روپے۔ یہ سال 21-2020 کے لیے ہے۔ آئی ایم پی سی ایل آیوش کی وزارت کے انتظامی کنٹرول کے تحت پبلک سیکٹر کا ادارہ ہے۔ یہ ایک مشترکہ وینچر کمپنی ہے جس میں حکومت ہند کا حصہ 98.11 فیصد اور حکومت اتراکھنڈ کا حصہ 1.89 فیصد ہے۔ سرٹیفیکیشن لائن کمپنی مختلف بیماریوں کے لئے سرِ دست 656 کلاسیکی آیورویدک، 332 یونانی اور 71 ملکیتی آیورویدک دوائیں تیار کر رہی ہے۔ حال ہی میں آئی ایم پی سی ایل کو 18 آیورویدک مصنوعات کے لیئے ڈی سی جی کے ذریعے ڈبلیو ایچ او جی ایم پی/سی او پی پی سرٹیفیکیشن سے سرفراز کیا گیا ہے۔جس نے برآمدی کاروبار کے در وا کئے ہیں۔
آئی ایم پی سی ایل کے منیجنگ ڈائریکٹر ڈاکٹر مکیش کمار نےبتایا کہ کمپنی کی طرف سے مجموعی طور پر 1,62,64,182 روپے کی رقم سال 2021-2020 کے ڈیویڈنڈ کے طور پر آیوش کی وزارت کے کابینی وزیر کو دی گئی۔ اسی طرح 3,13,315 روپے کماؤن منڈل وکاس نگم  کے ذریعے اتراکھنڈ کی ریاستی حکومت کو سونپے گئے۔ کے ایم وی این ایل ایک حکومتی ادارہ ہے جو اتراکھنڈ حکومت کے تحت کام کرتا ہے۔ بطور ڈیویڈنڈ 1,65,77,497 روپے کی مجموعی رقم حوالے کی گئی ہے۔
منیجنگ ڈائریکٹر کے مطابق اگرچہ عالمی وبا کووید۔19 کی وجہ سے آپریشنل سرگرمیوں کے لئے یہ ایک مشکل مالی سال تھا لیکن اس نے عام طور پر آیورویدک دواوں کی اور خاص طور پر قوت مدافعت بڑھانے والی دواوں کی بڑھتی ہوئی مانگ کی وجہ سے آگے بڑھنے کا موقع فراہم کیا۔ آئی ایم پی سی ایل کے لئے 20-21 کے دوران اب تک کا سب سے زیادہ 164.02 کروڑ روپے کاروبار ہوا اور 15.69 کروڑ روپے کا ٹیکس سے پہلے کا منافع حاصل ہوا۔
ش ح۔ ع س۔ ک ا
(Visitor Counter : 91
کوئلے کی وزارت
مہاتما گاندھی کو زبردست خراج عقیدت پیش کرتے ہوئے کوئلہ وزارت نے سوچھتا مہم کا انعقاد کیا
کوئلہ سکریٹری امرت لال مینا اور سینئر عہدیداروں نے صفائی ستھرائی کی سرگرمیوں میں حصہ لیا
کوئلہ کی وزارت نے سوچھتا ہی سیوا مہم کے تحت مہاتما گاندھی کو خراج عقیدت پیش کرتے ہوئے اور صفائی ستھرائی اور کمیونٹی کی شرکت کی اہمیت پر زور دیتے ہوئے آج ایک اہم صفائی مہم کا انعقاد کیا۔
کوئلہ کی وزارت کے سکریٹری جناب امرت لال مینا، جوائنٹ سکریٹری جناب سنجیو کمار کاسی، جناب بی پی پتی، ڈی ڈی جی محترمہ سنتوش اور ڈپٹی سکریٹریوں، ڈائریکٹروں اور 100 سے زیادہ پرجوش رضاکاروں سمیت سینئر افسران ایک گھنٹے سے زیادہ وقت تک میگا صفائی مہم میں اپنے شرمدان کا حصہ ڈالنے کے لیے جمع ہوئے ۔
کوئلے کی وزارت کی ٹیم نے کارروائی کی کال کو قبول کیا اور جوش و خروش سے شاستری بھون اور اس کے آس پاس کے علاقوں کی صفائی کا کام شروع کیا۔ یہ کوشش مہاتما گاندھی کے آئیڈیلز کے حصول کے لیے وزارت کے عزم کی غماز ہے ، جن کا ماننا تھا کہ صفائی ایک ترقی پسند سماج کا لازمی حصہ ہے۔ ان کی شرکت ایک صاف ستھرے اور زیادہ پائیدار ماحول کے لیے کام کرنے میں اتحاد اور اجتماعی ذمہ داری کے جذبے کی تصدیق کرتی ہے اور صفائی ستھرائی اور کمیونٹی سروس کے اصولوں کے تئیں لگن کی علامت ہے جس کی مہاتما گاندھی نے اپنی پوری زندگی وکالت کی تھی۔
تقریب میں اس بات پر زور دیا گیا کہ صفائی صرف ایک بار کی کوشش نہیں ہے۔ یہ ماحول کے تحفظ اور ہماری برادریوں کی فلاح و بہبود کو یقینی بنانے کے لیے ایک مستقل عزم ہے۔ کوئلہ کی وزارت کا ماننا ہے کہ آج کے اقدامات دوسروں کو صاف ستھرے اور صحت مند بھارت کی طرف اسی طرح کے قدم اٹھانے کی ترغیب دیتے ہیں۔
وزارت دفاع
ہندوستانی فوج نے چار باصلاحیت خاتون کھلاڑیوں کی بھرتی کی
’’ناری شکتی‘‘کو بڑھاوا دینے کے لئے ہندوستانی فوج کی کوششوں کو مہمیز کرتے ہوئے ، ہندوستانی فوج نے اپنے مشن اولمپک پروگرام کے تحت چار محنتی خاتون کھلاڑیوں کو براہ راست داخلہ حولدار کے طور پر ملٹری پولس کور میں بھرتی کیا ہے۔
چار باصلاحیت خاتون کھلاڑی ؛نو بھرتی شدہ حولدار ساکشی؛ نو بھرتی شدہ حولدار اروندھتی چودھری؛ نو بھرتی شدہ حولدار بھتیری؛ اور نو بھرتی شدہ حولدار پرینکانے باکسنگ اور کشتی میں قومی چمپئن شپ میں خاتون زمرے میں ہندوستانی فوج کی نمائندگی کرنے کے لئے سر فہرست رہ کر تاریخ مرتب کی ہے۔بھوپال میں چٹھے ایلیٹ خاتون قومی باکسنگ چمپئن شپ 2022اور وشاکھاپٹنم میں سینئر قومی مقے بازی چمپئن شپ میں یہ حصہ لے رہی ہیں۔
ہندوستانی فوج میں کھیل عملے کو بڑھاوا دینے اور ان کی حمایت کرنے کی ایک طویل شاندار روایت ہے اور ’’مشن اولمپک‘‘نامی ایک جامع طریقے سے تیار پروگرام بھی چلاتی ہے۔اس سے پہلے سال میں 400میٹر ایتھلیٹ میں اعلیٰ کارکردگی کا مظاہرہ کرنے والی بین الاقوامی سطح کی کھلاڑی سومی اور باکسنگ میں دولت مشترکہ کھیلوں 2022 میں کانسے کا تمغہ جیتنے والی جاسمین لمبوریا کو بھی ہندوستانی فوج کے ذریعے بھرتی کیا گیا۔
مواصلات اور اطلاعاتی ٹیکنالوجی کی وزارت
فائبر نیٹ ورک کی کافی مقدار
مواصلات کےوزیر مملکت جناب دیو سنگھ چوہان نے آج راجیہ سبھا میں ایک سوال کے تحریری جواب میں یہ معلومات دی ہے کہ 30 ستمبر 2022 تک ملک میں کل 35.5لاکھ روٹ کلومیٹر آپٹکل فائبر کیبل پہلے ہی بچھائی جاچکی ہے، جو بہتر بینڈ وِتھ، لچیلے اور ہائی والیوم کنکٹی ویٹی کی بڑھتی مانگ کو آسان بنائے گی۔آپٹکل فائبر کیبل میں 5جی کنکٹی ویٹی کو سنبھالنے کی زبردست صلاحیت ہے۔ اس کے علاوہ ٹیلی کام بنیادی ڈھانچے کی تیزی سے اور آسان تعیناتی کی سہولت کے لئے سرکار نے 17اگست 2022 کو انڈین ٹیلی گرام رائٹ آف وے ضابطہ 2016 میں ترمیم کیا ہے۔یہ ترمیم موجودہ اسٹریٹ انفراسٹرکچر پر 5جی اسمال سیل او ر آپٹکل فائبر کیبل کی تعیناتی کی راہ ہموار کرتی ہے۔
سرکار کے ساتھ ساتھ مواصلات کی کمپنیوں نے نہ صرف کراس کنٹری ، بلکہ شہری اور دور دراز خطہ کنکٹی ویٹی کو مضبوط کرنے کے لئے آپٹکل فائبر کیبل بچھائی ہے۔ریاستوں؍مرکز کے زیر انتظام ریاستو ں کے اہم شہر اور قصبے اس سے مناسب طور سے جڑے ہوئے ہیں۔ملک میں تمام گرام پنچایتوںکو فائبر کنکٹی ویٹی مہیا کرنے کے لئے بھارت نیٹ پروجیکٹ کو مرحلہ وار طریقے سے لاگو کیا گیا ہے۔بھارت نیٹ پروجیکٹ کا دائرہ ملک میں جی پی سے الگ ہٹ کر تمام آباد گاؤں تک بڑھادیا گیا ہے۔
صحت اور خاندانی بہبود کی وزارت
بھارت میں کووڈ-19 ٹیکہ کاری کی مجموعی تعداد تقریباً 132 کروڑ ہوگئی ہے
گذشتہ 24 گھنٹوں میں 76 لاکھ سے زیادہ ٹیکے لگائے گئے
شفایابی کی شرح سردست98.36 فیصد ہے جو مارچ 2020 کے بعد سے سب سے زیادہ ہے
گذشتہ 24 گھنٹوں میں 7,992 نئے معاملے سامنے آئے ہیں
بھارت میں سردست زیر علاج مریضوں کی تعداد ہے جو 559 دنوں میں سب سے کم ہیں
متاثرہ پائے جانے والے مریضوں کی ہفتہ واری شرح ہے، جو پچھلے 27 دنوں سےایک فیصد سے کم ہے
نئی دلّی ،11 دسمبر، 2021/
گذشتہ 24 گھنٹوں کے دوران 76,36,569 ٹیکے لگائے جانے کے ساتھ ہی ،آج صبح 7 بجے تک موصولہ عبوری رپورٹ کے مطابق بھارت میں کووڈ-19ٹیکہ کاری کی مجموعی تعداد 131.99 کروڑ  تک پہنچ گئی ہے۔ یہ کامیابی کو حاصل کرنے کے لئے ملک بھر میں 1,37,65,868 سیشنز کا انعقاد کیا گیا۔
آج صبح 7 بجے تک حاصل عبوری رپورٹ کے درج ذیل کے مطابق ہے:
|
|
طبی کارکنان
|
|
پہلی خوراک
|
|
1,03,85,461
|
|
دوسری خوراک
|
|
95,90,079
|
|
صف اوّل کے کارکنان
|
|
پہلی خوراک
|
|
1,83,82,742
|
|
دوسری خوراک
|
|
1,66,70,863
|
|
18 تا 44 سال کی عمر کے افراد
|
|
پہلی خوراک
|
|
47,60,97,427
|
|
دوسری خوراک
|
|
26,46,61,544
|
|
45 تا 59 سال کی عمر کے افراد
|
|
پہلی خوراک
|
|
18,89,84,691
|
|
دوسری خوراک
|
|
13,18,87,926
|
|
60 سال سے زیادہ عمر کے افراد
|
|
پہلی خوراک
|
|
11,81,93,905
|
|
دوسری خوراک
|
|
8,51,37,844
|
|
مجموعی تعداد
|
|
1,31,99,92,482
پچھلے 24 گھنٹے میں 9,265 مریض روبہ صحت ہوئے ہیں۔ اس کے ساتھ ہی شفایاب ہونے والوں کی مجموعی تعداد بڑھ کر  3,41,14,331 ہوگئی ہے۔
جس کے نتیجے میں، بھارت میں صحت یابی کی شرح 98.36 فیصد ہوگئی ہے۔
مرکز اور ریاستوں نیز مرکز کے زیر انتظام علاقوں کے ذریعے پائیدار اور مشترکہ کوششوں کے نتیجے میں،مسلسل 44دنوں سے اب یومیہ نئے کیس درج ہونے کا رجحان 15,000سے بھی کم ہے۔
گزشتہ 24 گھنٹے کے دورا ن 7,992 نئے معاملات درج ہوئے ہیں۔
زیر علاج مریضوں کی تعدادفی الحال93,277ہے جو پچھلے559دنوں میں سب سے کم ہے۔ سر دست زیر علاج مریضوں کی تعداد ملک بھرکے مجموعی متاثرہ معاملوں کا 0.27 فیصد ہیں، جو مارچ 2020 کے بعد سے سب سے کم ہے۔
ملک بھر میں جانچ کی صلاحیت میں خاطر خواہ اضافہ درج ہورہاہے۔گذشتہ 24 گھنٹے میں مجموعی طور پر 12,50,672نمونوں کی جانچ کی گئی ۔ بھارت میں اب تک مجموعی طور پر تقریباً 65.46 کروڑ  نمونوں کی جانچ کی جاچکی ہے۔
اب جب کہ ملک بھر میں طبی جانچ کی صلاحیت میں اضافہ کیا جا چکا ہے، جانچ کے بعدمتاثرپائے جانےوالےافراد کی ہفتہ وار شرح سردست 0.71 فیصد ہوگئی ہے،جو گذشتہ27 دنوں سےایک فیصد سے بھی کم رہ گئی ہے۔اسی طرح جانچ کے بعد متاثر پائےجانے والے افراد کی یومیہ شرح فی الحال 0.64فیصد درج ہوئی ہے۔ یومیہ متاثرہ افراد کی شرح پچھلے 68 دنوں سے2فیصد سے بھی نیچے آگئی ہے اورلگاتار103 دنوں سے یہ شرح 3 فیصد سے نیچے درج ہورہی ہے۔
وزارت خزانہ
82.23کروڑروپیے کا آئی ٹی سی فائدہ فرضی طریقہ سے لینے کے لیے مشرقی دہلی دویژن کے سی جی ایس ٹی افسروں نے ایک شخص کو گرفتار کیا
نئی دہلی،19جنوری/انپٹ ٹیکس کریڈٹ  کا فائدہ لینے کے لیے فرضی اور نقلی انوائس بنانے والوں کے خلاف جاری مہم کے تحت مشرقی دہلی ڈویژن کے مرکزی اشیأ اور خدمات ٹیکس  افسروں نے بڑے پیمانے پر پھیلے نیٹ ورک کا ا نکشاف کیا ہے۔ اس کے لیے افسروں نے 15 جنوری 2021 سے 17 جنوری 2021 کے درمیان وسیع سطح پر ڈاٹا اینالٹکس، لوگوں کی پہچان اور 21 مقامات پر درج مہم چلائی۔ جس کے ذریعہ فرضی طریقہ سے آئی ٹی سی کا فائدہ دلانے کے لیے 2017 سے کام کرنے والی کمپنیوں کا پتہ چلا ہے۔
اس طرح کی فرضی کمپنیوں کواروند کمار چلا رہے تھے۔ جن کے ذریعہ وہ فرضی طریقہ سے انپٹ ٹیکس کریڈٹ لینے کے لیے 4.5 فیصد کمیشن لیکر ان وائس بنانے کا کام کر رہے تھے ۔ جانچ میں پایا گیا کہ اروند کمار اور ان کے ساتھیوں کے ذریعہ قریب 46 کمپنیاں چلائی جا رہی تھی۔ یہ کمپنیاں کسی طرح کا کوئی کاروبار نہیں کر رہی تھی۔ جن کی تشکیل ہی آئی ٹی سی کا فرضی طریقہ سے فائدہ دلانے کے لئے کی گئی تھی۔ ان کے ذریعہ 82.23 کروڑ روپے کا غیر قانونی طریقہ سے آئی ٹی سی کا فائدہ لیا گیا ۔ جس کے لیے 541.13 کروڑ روپے کے فرضی بل بنائے گئے۔ جن کی تعداد آگے کی جانچ میں بڑھنے کا امکان ہے۔
اروند کمار کو سی جی ایس ٹی ایکٹ 2017 کی دفعہ 69  کے تحت گرفتار کرکے 17 جنوری 2021کو ڈیوٹی مجسٹریٹ کے سامنے پیش کیا گیا ۔ مجسٹریٹ نے انہیں 31 جنوری 2021 تک 14 دن کی عدالتی حراست میں بھیج دیا ہے ۔ اس سلسلے میں آگے کی جانچ جاری ہے۔
مرکزی ٹیکس جی ایس ٹی کے نفاذ کے بعد سے اب تک دہلی خطے سے 19 لوگوں کو گرفتار کیا گیا ہے ۔ جن کے ذریعہ 3766.69کروڑ روپے کی جی ایس ٹی چوری کا معاملہ سامنے آیا ہے۔
۔ ۔ ۔ ۔ ۔ ۔ ۔ ۔ ۔
(م ن۔ام ۔ ج (
U-535,
(Visitor Counter : 117
ماحولیات، جنگلات اور موسمیاتی تبدیلی کی وزارت
کھلیانوں میں کام کرنے کے بارے میں سوچ کو ختم کرنے اور تال میل پیدا کرنے کے تئیں مل کرنے کی ضرورت ہے: ڈاکٹر ہرش وردھن
ماحولیات کی وزارت میں بین وزارتی تال میل میٹنگ منعقد ہوئی
نئی دہلی،23/جنوری۔ ماحولیات، جنگلات اور آب و ہوا کی تبدیلی، سائنس و ٹیکنالوجی اور زمینی علوم کے مرکزی وزیر ڈاکٹر ہرش وردھن نے اس بات پر ضرورت پر زور دیا کہ کھلیانوں میں کام کرنے سے متعلق سوچ کو ختم کرنے اور ٹیکنالوجی کا زیادہ سے زیادہ استعمال کرنے، تال میل قائم کرنے کے تئیں مل جل کر کام کرنے کی ضرورت ہے۔ وزیر موصوف کی صدارت میں پانچ وزارتوں ؍ محکموں کی بین وزارتی تال میل میٹنگ سے خطاب کرتے ہوئے، جو اندرا پریاوَرن بھون میں منعقد ہوئی، ڈاکٹر ہرش وردھن نے متعلقہ وزارتوں اور محکموں سے زور دے کر کہا کہ وہ ان تکنیکی باتوں کے درمیان مشترکہ چیزوں کی شناخت کریں، جو مختلف فریقوں کے لئے فائدہ مند ہوسکتی ہیں۔ انھوں نے کہا کہ سبھی طرح کی پریشانیوں کو سائنس کے ذریعے حل کیا جاسکتا ہے، البتہ ضرورت اس بات کی ہے کہ ہم اشتراک پر مبنی کوششوں اور تال میل کو فروغ دینے کا راستہ اپنائیں۔ وزیر موصوف نے یہ بھی کہا کہ سائنس اور ٹیکنالوجی کے محکمہ ، سائنسی اور صنعتی تحقیق کے محکمہ ، بایوٹیکنالوجی کے محکمہ  اور زمینی علوم کی وزارت  کے مابین عمدہ تال میل قائم ہوچکا ہے اور اب اسے ایم او ای ایف سی سی میں بھی دہرایا جانا چاہئے۔ ڈاکٹر ہرش وردھن نے یہ بھی کہا کہ سی ایس آئی آر، ڈی ایس ٹی، ڈی بی ٹی اور ایم او ای ایس میں تحقیق کی عمدہ صلاحیت موجود ہے اور ماحولیات کی وزارت کو اس سے کافی فائدہ ہوسکتا ہے۔
(واضح مقاصد تیار کرنے اور مقررہ وقت کے اندر اندر قدم اٹھانے کی ضرورت پر زور دیتے ہوئے ڈاکٹر ہرش وردھن نے کہا کہ ایک ورکنگ گروپ تشکیل دیا جائے گا اور ایم او ای ایف سی سی، ایک سکریٹریٹ کے طور پر کام کرے گا، جبکہ ہر وزارت اپنا ایک مرکزی افسر نامزد کرے گی۔ انھوں نے یہ بات بھی زور دے کر کہی کہ اگلے ایک سال کے اندر اندر ان سارے اقدامات کے نتائج نکلنے چاہئیں۔ وزیر موصوف نے یہ بھی کہا کہ مشترکہ ورکنگ گروپ کی میٹنگیں ہر مہینے ہوں گی اور وزارت کی سطح پر ایک سہ ماہی میٹنگ بھی منعقد کی جائے گی، البتہ انھوں نے اشارہ دیا کہ اس میٹنگ میں سبھی متعلقہ وزارتوں کے سبھی متعلقہ گروپ شرکت کریں گے۔
U-449
وزارت سیاحت
مرکزی کابینہ نے سیاحت کے میدان میں ہند-ارجنٹینا مفاہمتی عرضداشت پر دستخط کئے جانے کی منظوری دے دی
نئیدہلی14فروری۔وزیر اعظم جناب نریندر مودی کی صدارت میں ہونے والے مرکزی کابینہ کے اجلاس میں سیاحت کے میدان میں ہند- برطانیہ مفاہمتی عرضداشت پر دستخط کئے جانے کو منظوری دے دی گئی ۔
سیاحت کے شعبے میں ہند-ارجنٹینا مفاہمتی عرضداشت پر دستخط کئے جانے کے نتیجے میں دونوں ملکوں کو سیاحت کےشعبے میں تعاون کے فروغ کا ادارہ جاتی نظام قائم کرنے میں مدد ملے گی۔
۰۰۰۰۰۰۰۰۰۰۰۰۰۰۰۰۰۰۰۰۰
U-982
(Visitor Counter : 38
وزارت دفاع
ایئر مارشل بی سریش پی وی ایس ایم، اے وی ایس ایم، وی ایم ، اے ڈی سی نے فضائیہ کے ہلوارہ ٹھکانے کا دورہ کیا
نئی دہلی، 03جون 2020 / مغربی فضائی کمان کے ایئر آفیسر کمانڈنگ اِن چیف ایئر مارشل بی سریش نے 3 جون 2020 کو فضائیہ کے ہلوارہ ٹھکانے کا دورہ کیا۔ جہاں پہنچنے پر اے او سی ان چیف کا استقبال ہلوارہ فضائیہ ٹھکانے پر ایئر آفیسر کمانڈنگ ایئر کوموڈور اے بھدر نے کیا۔
اپنے دورے کے دوران اے او سی اِن چیف نے ٹھکانے کی اہم تنصیبات کا معائینہ کیا اور کارروائیوں کی تیاریوں کا جائزہ لیا۔ انہوں نے کووڈ -19 وبا کی روک تھام کے لیے کیے گیے سبھی اقدامات کا جائزہ لیا۔ اے او سی ان چیف نے ایک بار پھر دوہرایا کہ ہمیں بڑھتے ہوئے سکیورٹی خطرات کا سامنا ہے اور انہوں نے عمدہ پلاننگ اور چنوتیوں کے اس وقت میں وسائل کا استعمال کر کے کام کاج کی صلاحیت کو یقینی بنانے کی اہمیت پر زور دیا۔
او سی این چیف نے ٹھکانے کے سبھی عملے کی طرف سے اپنے فرائض کی انجام دہی پر ستائشی پیغام پہنچایا اور اسے مشورہ دیا کہ وہ تندرست رہیں اور سکیورٹی کی موجودہ صورتحال کے پیش نظر چوکنا رہیں۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U - 3029
(Visitor Counter : 114
جل شکتی وزارت
زیرزمین پانی نکالنے کا عمل
جل شکتی کے وزیرمملکت جناب بشویسورٹوڈو نے لوک سبھا میں ایک سوال کے تحریری جواب میں اطلاع فراہم کی ہے کہ ملک کے اہم زیرزمین پانی کے وسائل کا جائزہ وقفے وقفے سے زیرزمین پانی سے متعلق مرکزی بورڈ اورریاستی حکومتوں کے ذریعہ مشترکہ طورپر لیاجارہاہے ۔ 2020کے جائزے کے مطابق تمام استعمال کے لئے سالانہ 245بلین مکعب میٹر زیرزمین پانی کونکالاجارہاہے ۔ کسی علاقے میں زیر زمین پانی کے وسائل کو نکالنے کا انحصار کئی عوامل پر ہوتا ہے جیسے صنعتی استعمال، پینے/گھریلو مقاصد، آبپاشی کی ضروریات، شہر کاری وغیرہ اور اس لیے ملک بھر کے مختلف علاقوں کے لیے زیرزمین پانی نکالنے کی سطح مختلف ہوتی ہے۔ تاہم، زیر زمین پانی کی سطح میں طویل مدتی اتار چڑھاؤ کا اندازہ لگانے کے لیے، نومبر 2021 کے دوران سی جی ڈبلیو بی  کے ذریعےجمع کیے گئے پانی کی سطح کے اعداد و شمار کا نومبر 2011 سے نومبر 2020 کے درمیانی اوسط سے موازنہ کیا گیا ہے۔ پانی کی سطح کے اعداد و شمار کا تجزیہ بتاتا ہے کہ نگرانی کیے جانے والے تقریباً 70فیصد کنوؤں نے زیر زمین پانی کی سطح میں اضافہ درج کیا ہے جبکہ تقریباً 30فیصد کنوؤں نے پانی کی سطح میں کمی درج کی ہے۔
زیرزمین پانی سے متعلق مرکزی بورڈ  کو ملک میں زیر زمین پانی کی ترقی اور انتظام کے ضابطے اور کنٹرول کے مقصد کے لیے ماحولیات  ایکٹ، 1986 کے سیکشن 3 کے تحت تشکیل دیا گیا ہے۔ سی جی ڈبلیو اے بعض ریاستوں/ مرکز کے زیر انتظام علاقوں میں قابل عمل علاقوں میں صنعتوں، بنیادی ڈھانچے کی اکائیوں اور کان کنی کے منصوبوں کوزیر زمین پانی کو نکالنے کے لیے نو آبجیکشن سرٹیفکیٹ  دیتا ہے جب کہ توازن والے علاقوں میں یہ ضابطہ متعلقہ ریاستوں/ مرکز کے زیر انتظام علاقوں کے ذریعےانجام دیا جا رہا ہے۔ 24 ستمبر 2020 کو وزارت کی طرف سے پورے ہندوستان میں لاگو ہونے کے ساتھ زیر زمین پانی نکالنے کے کنٹرول اور خابطےکے لیے تازہ ترین رہنما خطوط کو مطلع کیا گیا تھا۔
مزید برآںمحکمہ نے تمام ریاستوں/ مرکز کے زیر انتظام علاقوں کو ایک ماڈل بل بھیجا ہے تاکہ وہ اس کی ترقی کے ضابطے کے لیے زیرزمین پانی کی مناسب قانون سازی کر سکیں، جس میں بارش کے پانی کی ذخیرہ اندوزی کا انتظام بھی شامل ہے۔ اب تک، 19 ریاستوں/ مرکز کے زیر انتظام علاقوں نے زیرزمین پانی کے قانون کو اپنایا اور نافذ کیا ہے۔
اگرچہ پانی ایک ریاستی معاملہ ہے، مرکزی حکومت نے زیرزمین پانی کے تحفظ، انتظام کے لیے کئی اہم اقدامات کیے ہیں جن میں ملک میں بارش کے پانی کی ذخیرہ اندوزی کے مؤثر عمل کو لاگو کیا جا سکتا ہے۔
http://jalshakti-dowr.gov.in/sites/default/file/Steps%20taken%20by%20the%20Central%20Govt%20for%20water_depletion_july2022.pdf۔
وزارت نے پہلے ہی قومی آبی پالیسی 2012 کو حتمی شکل دے دی ہے، جس کی دفعات کو ریاستوں/ مرکز کے زیر انتظام علاقوں کے ذریعہ پانی کی قانون سازی کرتے وقت مناسب طور پر استعمال کیا جا سکتا ہے۔ پانی سے متعلق پالیسی پانی کے تحفظ، فروغ اور تحفظ کی وکالت کرتی ہے اور بارش کے پانی کی ذخیرہ اندوزی، بارش کے براہ راست استعمال اور دیگر انتظامی اقدامات کے ذریعے پانی کی دستیابی کو بڑھانے کی ضرورت کو اجاگر کرتی ہے۔
سائنس اور ٹیکنالوجی کی وزارت
جی 20 ریسرچ کے وزراء نے کل کے چیلنجوں سے نمٹنے کے لیے تحقیق اور اختراعی نظام کو تبدیل کرنے کا عزم کیا
جی 20 کے تحقیقی وزراء نے پائیدار نیلی معیشت کے مقاصد کے حصول کے لیے پائیدار سمندری مشاہدات، نگرانی اور پیشن گوئی کے نظام کے لیے صلاحیتوں کو تیار کرنے کی ضرورت پر زور دیا
سائنس اور ٹیکنالوجی کے مرکزی وزیر مملکت  ڈاکٹر جتیندر سنگھ کی زیر صدارت جی 20 ریسرچ اینڈ انوویشن وزارتی میٹنگ آج ممبئی میں کامیابی کے ساتھ اختتام پذیر ہوئی۔ جی 20 ممبران اور مدعو ممالک کے تحقیقی وزراء نے، ہندوستان کے پریزیڈنسی فار ریسرچ اینڈ انوویشن انیشی ایٹو گیدرنگ کی طرف سے شناخت کیے گئے چار ترجیحی بات چیت کے شعبوں کی توثیق اور حمایت کرتے ہوئے، جامع اور پائیدار ترقی کو قابل عمل بنانے کے لیے تحقیق اور اختراع کے اہم کردار کی دوبارہ تصدیق کی۔ اور 21ویں صدی کی بدلتی ہوئی دنیا کا جواب دینے اور آنے والے کل کے چیلنجوں سے نمٹنے کے لیے تحقیق اور اختراعی نظام کو تبدیل کرنے کی تمام کوششوں کی حمایت کرنے کا عزم کیا۔
ترجیحی شعبوں میں مصروفیات اور بات چیت کی بنیاد پر – پائیدار توانائی کے لیے مواد؛ سرکلر بائیو اکانومی؛ توانائی کی منتقلی کے لیے ماحولیاتی اختراعات؛ اور پائیدار نیلی معیشت جو کہ 'ایکویٹ ایبل سوسائٹی کے لیے ریسرچ اور اختراع' کے وسیع تھیم کے تحت میٹنگوں کی ایک سیریز کے ذریعے ہوئی، میٹنگ کے بعد ایک "نتائج کی دستاویز اور صدارتی خلاصہ" جاری کیا گیا۔
ہندوستان کے لائف اقدام جیسے پائیدار ترقی کے لیے طرز زندگی کو فروغ دینے والے اقدامات کو اپنانے کی اہمیت کو تسلیم کرتے ہوئے، جی20 کے تحقیقی وزراء نے ایک لچکدار، جامع اور پائیدار مستقبل کے حصول کے لیے عزم کا اظہار کیا۔ انہوں نے سماجی اور عالمی چیلنجوں سے نمٹنے کے حل کی ترقی کے لیے شناخت شدہ ترجیحی شعبوں میں کھلے، مساوی اور محفوظ سائنسی تعاون کے لیے اپنے عزم کی بھی تصدیق کی۔ انہوں نے تسلیم کیا کہ پائیدار ترقی کے حصول کے لیے صاف توانائی کی پیداوار اور استعمال کو بڑھانے اور سب کے لیے سستی، قابل اعتماد اور پائیدار توانائی کو فروغ دینے کی ضرورت ہے۔
میٹنگ کے دوران، غذائی تحفظ کی ضروریات کو پورا کرتے ہوئے، ایک زیادہ سرکلر اور پائیدار بائیو اکانومی کی حمایت میں سائنس، ٹیکنالوجی اور تحقیق جو اہم کردار ادا کرتے ہیں، نیز تمام صنعتی سپلائی چینز، خام مال سے لے کر تیار مصنوعات تک اورغذائی تحفظ کو یقینی بنانے میں جدت کی ضرورت ہے کی شناخت کیا گیا۔ وزراء نے پائیدار نیلی معیشت یا سمندر پر مبنی معیشت کے مقاصد کو حاصل کرنے کے لیے بہتر بین الاقوامی تال میل اور تعاون کے ذریعے زیادہ سے زیادہ پائیدار ساحلی اور سمندری مشاہدے، نگرانی اور پیشین گوئی کے نظام کے لیے صلاحیتوں کو مزید فروغ دینے کی ضرورت پر بھی زور دیا۔
جی 20 وزراء نے تحقیقی اور اعلیٰ تعلیمی اداروں میں طلباء، اسکالرز، محققین اور سائنس دانوں کی نقل و حرکت کے پروگراموں کے ذریعے حوصلہ افزائی کرنے کے عزم کا بھی اظہار کیا۔
ہندوستان کی جی20 صدارت کے دوران ہونے والی آر آئی آئی جی میٹنگز نے تحقیق اور اختراع کے شعبے کے اسٹیک ہولڈرز کو خیالات کا اشتراک کرنے اور سماجی و اقتصادی مساوات کے حصول کے لیے نئی شراکتیں بنانے کے لیے ایک پلیٹ فارم فراہم کیا۔ جی20 تحقیق کے تمام وزراء نے متفقہ طور پر ریسرچ اینڈ انوویشن انیشی ایٹو گیدرنگ  کو باضابطہ ورکنگ گروپ، یعنی جی20 ریسرچ اینڈ انوویشن ورکنگ گروپ  کی حیثیت سے شیرپا ٹریک کے تحت بڑھانے کی سفارش کرنے پر اتفاق کیا۔
عملے، عوامی شکایات اور پنشن کی وزارت
جموں وکشمیر شکایتی نظام کو شکایات کے مرکزی پورٹل کے ساتھ مربوط کیا گیا ہے: ڈاکٹر جتیندر سنگھ
نئی دہلی، 23 اکتوبر 2020، شمال مشرقی خطے کی ترقی کی وزارت  کے وزیر مملکت ، وزیر اعظم دفتر ، عملے، عوامی شکایات اور پنشن کی وزارت ، ایٹمی توانائی اور خلا کی ترقی کی وزارت کے وزیر مملکت ڈاکٹر جتیندر سنگھ نے آج بتایا کہ جموں وکشمیر شکایتی نظام کو مرکزی شکایات پورٹل کے ساتھ مربوط کردیا گیا ہے۔ اس طرح یہ بھارت کا پہلا مرکزی کے زیر انتظام علاقہ ہے جس نے اپنے ضلعی سطح کے شکایتی دفاتر کو سی پی جی آر اے ایم ایس کے مرکزی شکایات پورٹل کے ساتھ مربوط کیا ہے۔
جموں وکشمیر میں حکمرانی کے طریقہ کار کو مستحکم کرنے کے لیے ایک اہم کوشش کے طور پر عملے کی مرکزی وزارت کے انتظامی اصلاحات اور عوامی شکایات کے شعبے  نے شکایات کے آن لائن ازالے کے لیے پورٹل کو توسیع دینے کے لیے جموں و کشمیر میں مرکز کے زیر انتظام علاقے کی حکومت کے ساتھ مل کر کام کیا ہے۔ تین مہینوں کے دوران بات چیت اور مباحثے کے سلسلے کے بعد جموں و کشمیر۔ انٹیگریٹڈ گریوینس ریڈریس اینڈ مانیٹرنگ سسٹم  کو جموں و کشمیر میں ضلعی سطح کے دفاتر اور مرکزی پورٹل کے ساتھ بھی مربوط کردیا گیا ہے۔
ڈاکٹر جتیندر سنگھ نے بتایا کہ مرکزی حکومت کے عوامی شکایات کے شعبے نے جموں و کشمیر کی مرکز کے زیر انتظام حکومت کے ساتھ مل کر اضلاع میں پائلٹ مرحلےکو نافذ کرنے اور انہیں سی پی جی آر ایم ایس کے مرکزی حکومت کے پورٹل کے ساتھ مربوط کرنے کے لیے ساتھ مل کر کام کیا تھا۔
ضلعی پورٹل کو ریاست اور اس کے قومی پورٹل کے ساتھ مربوط کرنے کے پہلے تجربے کو کامیاب قرار دیتے ہوئے ڈاکٹر جتیندر سنگھ نے امید ظاہر کی کہ اس میکنزم کی تقلید ہندوستان کی دیگر ریاستوں اور مرکزکے زیر انتظام علاقوں میں بھی کی جائے گی۔
م ن۔ ع-ا
U-6669
(Visitor Counter : 97
حکومت ہند کے سائنٹفک امور کے مشیر خاص کا دفتر
23 ویں وزیر اعظم سائنس، ٹیکنالوجی اور اختراعی مشاورتی کونسل کے اجلاس میں اعلیٰ کارکردگی والی بایو مینوفیکچرنگ، ای ٹی جی اور این آر ایف پر تبادلہ خیال کیا گیا
حکومت ہند کے پرنسپل سائنٹفک ایڈوائزر  پروفیسر اجے کمار سود نے آج  نئی دہلی کے وگیان بھون میں 23ویں وزیر اعظم سائنس، ٹیکنالوجی اور اختراعی مشاورتی کونسل  کی میٹنگ طلب کی۔
میٹنگ میں پی ایم- ایس ٹی آئی اے سی کے اراکین، اہم سرکاری افسران، اور ماہرین کو ایک ساتھ لایا گیا تاکہ ہندوستان میں سائنس اور ٹیکنالوجی کے ماحولیاتی نظام کی عصری ترجیحات بشمول اعلیٰ کارکردگی والی بایو مینوفیکچرنگ، بااختیار ٹیکنالوجی گروپ  کا کرداراور حال ہی میں متعارف کرایا گیا نیشنل ریسرچ فاؤنڈیشن بل پر تبادلہ خیال کریں۔
پی ایم- ایس ٹی آئی اے سی میٹنگ سے خطاب کرتے ہوئے، پروفیسر اجے کمار سود نے کہا، " پی ایم- ایس ٹی آئی اے سی میٹنگ صنعت کے رہنماؤں، تحقیقی تنظیموں اور سائنسی وزارتوں کے لیے ایک محرک کے طور پر کام کرتی ہے تاکہ وہ ایک دوسرے کے ساتھ آئیں اور سائنس اور ٹیکنالوجی کی قیادت میں پائیدار حل تلاش کریں تاکہ قومی اہمیت کے مشن کو بااختیاراور ہم آہنگ بنایا جا سکے۔"
ڈاکٹر راجیش ایس گوکھلے، سکریٹری، بایو ٹیکنالوجی ڈیپارٹمنٹ  نے بائیو ٹیکنالوجی فار اکانومی، انوائرنمنٹ اینڈ ایمپلائمنٹ پالیسی پر ایک پریزنٹیشن پیش کی اور اعلیٰ کارکردگی والی بائیو مینوفیکچرنگ کے لیے ملک کی پالیسی ترجیحات کا تعارف کرایا۔ ڈاکٹر گوکھلے نے بائیو مینوفیکچرنگ کے تحت: بائیو بیسڈ کیمیکلز اور انزائمز، فنکشنل فوڈز اور سمارٹ پروٹین، پریزیشن بائیوتھراپیوٹکس، موسمیاتی تبدیلی سے لچکدار زراعت، کاربن کی گرفت اور استعمال، اور مستقبل کی سمندری اور خلائی تحقیق ،چھ موضوعاتی شعبوں کے بارے میں بات کی۔ سیشن کا اختتام ایک نتیجہ خیز بحث کے ساتھ ہوا، جس میں مختلف وزارتوں، پورے حکومتی نقطہ نظر، تعلیمی اور تحقیقی اداروں اور صنعت کے درمیان باہمی تعاون کے مواقع تلاش کیے گئے۔ ملک میں بائیو مینوفیکچرنگ کی عمدہ کارکردگی کو آگے بڑھانے کے لیے ممکنہ حکمت عملیوں پر بھی تبادلہ خیال کیا گیا۔
پرنسپل سائنٹفک ایڈوائزر کے دفتر کی مشیر ڈاکٹر پریتی بنزل نے نیشنل ٹیکنالوجی پالیسی اور گورننس میں بااختیار ٹیکنالوجی گروپ  کے کردار اور عمل کے بارے میں ایک پریزنٹیشن پیش کی۔ ڈاکٹر بنزل نے اس بات پر روشنی ڈالی کہ ای ٹی جی ، جس کی سربراہی پی ایس اے کرتا ہے، حکومت کو پالیسی رہنمائی فراہم کرتی ہے اور مزید ملک کی مختلف تکنیکی ضروریات کے لیے تکنیکی اقدامات، تحقیق اور ترقی کی حمایت اور خریداری کے بارے میں مشورہ دینے کے لیے ذمہ دار ہے۔
ڈاکٹر اکھلیش گپتا، محکمہ سائنس اور ٹیکنالوجی  کے سینئر مشیر اور سائنس اور انجینئرنگ ریسرچ بورڈ  کے سکریٹری نے نیشنل ریسرچ فاؤنڈیشن  بل کی مجوزہ خصوصیات پیش کیں۔ صدر نشیں نے پی ایم-ایس ٹی آئی اے سی کے اراکین کو مدعو کیا اور ماہرین کو ملک میں تحقیقی ماحولیاتی نظام کو مضبوط بنانے کے لیے اپنی بصیرت اور سفارشات شیئر کرنے کی دعوت دی۔
میٹنگ کا اختتام پی ایم-ایس ٹی آئی اے سی کے معزز ممبران کے ریمارکس اور صدر نشیں کے اختتامی کلمات کے ساتھ ہوا۔ اپنے اختتامی کلمات میں، پروفیسر سود نے ملک کے لیے پائیدار ترقی کو ممکن بنانے کے لیے سائنسی ترقی کو آگے بڑھانے کے لیے باہمی تعاون کی کوششوں اور اختراعی طریقوں کی اہمیت پر روشنی ڈالی۔